ГъэфIэж пшыхь
КъБР-м ЕгъэджэныгъэмкIэ, щIэныгъэмрэ щIалэгъуалэм я IуэхухэмкIэ и министерствэмрэ Къэбэрдей Адыгэ Хасэмрэ илъэс 20-м нэблэгъауэ ирагъэкIуэкI «Си бзэ — си псэ, си дуней» хэгъэгупсо зэпеуэм и гъэфIэж пшыхьыр Тырныауз къалэм ЩэнхабзэмкIэ и унэм щызэхэтащ дыгъуасэ.
АдыгэбзэмкIэ зэпеуэм хэта еджапIэхэм я деж Гран-при саугъэтыр къыщихьащ Бахъсэн дэт 2-нэ курыт школым, япэ увыпIэр хуагъэфэщащ Хьэтуей дэт курыт еджапIэм, етIуанэ увыпIэр къихьащ Къэрэгъэш дэт 2-нэ курыт школым, ещанэ хъуащ Щхьэлыкъуэ къуажэм дэт 2-нэ курыт еджапIэр. Къэбэрдей Адыгэ Хасэм и саугъэтыр хуигъэфэщащ Нарткъалэ дэт 6-нэ курыт еджапIэм къепха «Налмэс» сабий гъэсапIэм.
ГуфIэгъуэ зэхыхьэр зэрекIуэкIам теухуа тхыгъэ ди газетым и къыдэкIыгъуэхэм ящыщ зым тетынущ.
Хьэрэдурэ Аллэ.
